รัฐมนตรีประจำสำนักนายกรัฐมนตรี ติดตามการแก้ไขปัญหาของกลุ่มสมัชชาคนจนอย่างต่อเนื่อง
รัฐมนตรีประจำสำนักนายกรัฐมนตรี ติดตามการแก้ไขปัญหาของกลุ่มสมัชชาคนจนอย่างต่อเนื่องนายเทวัญ ลิปตพัลลภ รัฐมนตรีประจำสำนักนายกรัฐมนตรี พร้อมด้วยผู้แทนหน่วยงานที่เกี่ยวข้อง ร่วมประชุมติดตามการแก้ปัญหาให้แก่กลุ่มสมัชชาคนจนอย่างใกล้ชิด หลังจากที่เมื่อช่วงเช้ากลุ่มสมัชชาคนจน (สคจ.) ประมาณ 300 คน พร้อมรถกระบะเครื่องขยายเสียง ปักหลักบริเวณทำเนียบรัฐบาล เพื่อเรียกร้องให้รัฐบาลหาแนวทางการแก้ไขปัญหาที่ดินทำกินและที่อยู่อาศัยรัฐมนตรีประจำสำนักนายกรัฐมนตรี กล่าวว่า การหารือวันนี้ได้ข้อสรุปบางประเด็นปัญหา เช่น การขอคืนที่ดินบางแปลงที่กรมชลประทานซื้อไปเนื่องจากประสบปัญหาน้ำท่วม แต่ปัจจุบันไม่พบปัญหาเช่นนี้แล้ว ชาวบ้านจึงขอคืนที่ดิน ซึ่งทางกระทรวงเกษตรและสหกรณ์จะต้องนำไปพิจารณาผลกระทบทางกฎหมาย และดำเนินการช่วยเหลือต่อไป ส่วนปัญหาที่ยังไม่ได้ข้อสรุปส่วนมากเป็นเรื่องของนโยบาย ต้องมีการพิจารณาอย่างถี่ถ้วน เช่น เรื่องเขื่อนแก่งเสือเต้นซึ่งที่ประชุม ครม. มีมติให้ชะลอการก่อสร้าง แต่กลุ่มสมัชชาคนจนขอให้มีการยกเลิกไป ทั้งนี้หากการประชุมหารือวันนี้ยังไม่ได้ข้อสรุปทั้งหมด อาจต้องมีการขยายระยะเวลาการหารือออกไป เพื่อให้ได้ผลเป็นที่พอใจทุกฝ่าย